open-index/open-wikipedia-markdown huggingface dataset:
Fission Nucleari

In fisica nucleari e chimie nucleari, **fission nucleari** es un reaction in quel li nucleo de un atom divide ad-in plu micri partes 
(plu levi nucleos), frequentmen producter liberi neutrones e fotones (in li forme de radies gamma) e libera un grandissim quantitá de energie. 
Li du nucleos productet es sovente de dimension comparabil, tipicmen con un proportion de masse circa 3:2 por comun isotopes fissil.

 
Li max parte de fissiones es fissiones binari, ma rarmen (de 2 a 4 vezes per 1000 eventes), tri positivmen cargat fragmentes es productet in un fission ternari. Li plu micri de tis have dimension de un proton a un nucleo de argon. Fission nucleari deve ne esser confuset con fusion nucleari, quel es li amalgamation de du nucleos de formar un singul nov plu grand nucleo.

Fission es usualmen un reaction nucleari energetic induet per un neutron, benque it ocurre rarmen in li forme de spontan desintegration radioactiv, specialmen in isotopes con plu alt masse-numeres. Li composition ínpredictabil del productes (quel varia in un largmen probabilistic e alquant caotic maniere) distinte fission de eventes tunnelante quantic quam emission protonic, desintegration alpha, e desintegration de gruppes, que da li sam productes consistentmen.

Fission de elementes pesant es un reaction exotermic quel posse liberar un grand quantitá de energie, ambi quam radiation electromagnetic e quam energie kinetic del fragmentes. Por fission de producter energie, li tot bandant energie de li elementes resultant 
deve esser minu quam del elemente original. Fission es un forme de transmutation nucleari, pro que li fragmentes resultant ne es li sam elemente quam li atom original.

Fission nucleari producte energie por potentie nucleari e de propulser li explosion de armes nucleari. Ambi usus es possibil si combustibiles nucleari suffre fission quando les es frappat per neutrones fissional, e poy emisse neutrones quando les desintegra.

To fa possibil un autosuportant reaction catenic que libera energie a un rate controlat in un reactor nucleari o a un rate rapidissimi e íncontrolat in li detonation de un arme nucleari. Li quantitá de energie liberi contenet in combustibil nucleari es milliones de vezes li quantitá de energie liberi contenet in un masse simul de combustibil chimic, p.ex. benzine, fa fission nucleari un atrativ fonte de energie. Li productes de fission nuclear, támen, es usualmen mult plu radioactiv quam li elementes pesant in li combustibile,  e remane radioactiv por long durationes, causa li problema del magasinage de residue nucleari. 

## Vide anc
* Energie
* Fusion nucleari
* Fisica nucleari
* Potentie nucleari

## Referenties
Katalin Novák

**Katalin Éva Veresné Novák** es un féminin politico de Hungaria. Ella nascet li 6-im de septembre 1977 in Szeged e ella es desde li 10-im de may 2022 presidente de Hungaria. Katalin Novák es membre del cristan conservativ partise FIDESZ.

## Personal e professional vive
Katalin Novák studiat economie in Budapest e jurisprudentie in Szeged e Paris. Ella laborat desde li annu 2001 por li ministerie de externi aferes de Hungaria. Novák esset specialist por aferes del Europan Union.

Katalin Novák es maritat con István Attila Veres e li cuple have tri infantes.

## Political carriera
* 2012-2014 Chef del cabinet del ministerie del public servicie.
* 2014-2018 Statal secretario in li ministre por familiari e juvenil aferes.
* 2017-2021 Katalin Novák esset vice-presidente del partise FIDESZ.
* 2018-2022 Novák esset membre del parlament de Hungaria por FIDESZ.
* 2020-2021 Katalin Novák esset ministre por familiari aferes.
* 2012-2022 Presidente de Hungaria.
Neutron

Li **neutron** es un particul subatomic con zero nett charge electric e un masse un poc plu grand quam un proton. Con li exception de hidrogen, nucleos de  atomes consiste de protones e neutrones, quel es dunc colectivmen nominat nucleones. 

Li númere de protones in un nucleo es li númere atomic e defini li tip de elemente li atom forma. Li númere de neutrones es li númere neutronic e determina li isotop de un elemente. Por exemple, li abundant carbon-12 isotop have 6 protones e 6 neutrones, e li plu rar e radioactiv carbon-14 isotop have 6 protones e 8 neutrones.

Neutrons e protons ne es particules elementari, pro que chascun es composit de tri quarkes, simil altri baryones. Insimil protones, liber neutrones (neutrones extern un nucleo) ne es stabil, ma desintegra ad-in un proton, electron, e neutrino con un mi-vive de 879,4 secondes per desintegration beta.

## Vide anc
* Isotop
* Nucleon
* Particul subatomic

## Referenties
Projecte:Interlingue

## Articules por far
* Historie de Interlingue

### Occidentalistes
* Edgar de Wahl
* Hanns Hörbiger (:en:Hanns Hörbiger)
Hans Homolka

Li Dr. **Hans A. Homolka**, esset un occidentalist austrian, presidente del Occidental-Union in Austria.

In li Unesim Austrian Occidental-Conferentie, quel evenit li 9-14 april 1936 in li Hotel « zum Auge Gottes » in Wien, il parlat pri *Pro quo Occidental? - Principal punctus del interlinguistic problema* in li introduction al reuniones del 10 april (public propaganda-vésper). Li referente exposit pro quo ni un mort lingue quam Latin, ni un vivent national lingue quam Anglés, ni un artificial lingue con desfigurat parol-images quam Esperanto posse servir quam standard-lingue in scientie e tecnica o quam auxiliari lingue in comercie e trafic.  

Il demonstrat per convictiv argumentes li ínsuficentie del aprioristic principies, queles misductet (precipue per li grotesc exageration de un purmen schematic « facilitá ») li anteyan « lingue-fabricantes » al construction de ínnatural e ínpopulari projectes. In sam témpor il pruvat que Occidental es nullmen un artificial idioma ma in contra un natural lingue regularisat, natural in su vocabularium de ínmutilat international paroles, e regularisat pro su modern analitic minimal-grammatica, quel es scientificmen íncontestabil e aprensibil in quasi un hor.  

Un textu in Occidental, presentat al interessat auditoria, trovat plen aprobation. On constatat unanimmen li ínmediat comprensibilitá de Occidental e nequi del audientes dubitat, que li referente havet rason con conclusion, que Occidental, comprensibil a 300 million civilisat homes sin anteriori studie, es pro su lingual e cultural qualitás predestinat devenir li standard-lingue del international scientie, tecnica e trafic. 

Il representat Occidental in li interlinguistic conferentie in Paris, u il "exposit li psichologic o normativ principies de Occidental".

In li conferentie del Occidental—Club Progress de Wien, quel evenit in Café Meller, Kaiserstrasse 56, Wien VII, il presentat li 12 februar "Latin - Anglés - Occidental".

In 1938, il recivet li diploma de docente, acordat del Occidental-Academie.

Con li arrivation del nazisme, il comensat esser vigilat del Gestapo

Il devenit vice presidente del Occidental-Union in 1949

## Bibliografie
* *Pro quo Occidental? - Principal punctus del interlinguistic problema*
* *Li problema del planlingue quam tache normativ*. It es un resumé de un discurs fat por IALA.
* *Quo es ISA?*

## Referenties


## Ligamines extern
* Information pri il in Cosmoglotta
Dževad Karahasan

**Dževad Karahasan** esset un autor de Bosnia e Herzegovina. Il nascet li 25-im de januar 1953 in Duvno (hodie: Tomislavgrad) e morit li 19-im de may 2023 in Graz (Austria).

Dževad Karahasan esset secun nationalitá bosniak. Il studiat in Sarajevo literatura e teatre-scientie. Dževad Karahasan fat su doctoratu al universitá de Zagreb. Inter 1986 e 1993 il laborat quam docente por dramturgie e historie de dramas al academie de scenic artes in Sarajevo. In li annu 1993 Dževad Karahasan fugit ex Bosnia e Herzegovina pro li guerre intern in li land. Il laborat quam gast-docente in diversi europan universitás inter altris in Salzburg, Berlin e Göttingen.

Dževad Karahasan habitat in Graz e morit ye li 19-im de may 2023 in li etá de 70 annus pro cáncere.

## Ovre
Dževad Karahasan publicat diversi libres, articles in jurnales e essayes. Il anc laborat quam dramturg al national teatre in Sarajevo e quam scritor del cité Graz. Dževad Karahasan recevit mult premies de litteratura in Germania, Austria e Svissia, ma anc in Croatia e Bosnia e Herzegovina.

### Bibliografie
* *Kazalište i kritika*, "Svjetlost", Sarajevo, 1980.
* *Kraljevske legende*, "Veselin Masleša", Sarajevo, 1980.
* *Kralju ipak ne sviđa se gluma*, Sarajevo, 1983. 
* *Strašno je vani*, Sarajevo, 1984.
* *O jeziku i strahu*, Sarajevo, 1987.
* *Model u dramaturgiji*, Omladinski centar Zagreb, Zagreb, 1988. 
* *Istočni diwan*, "Svjetlost", Sarajevo, 1989.
** *Východný díwán*, "Kalligram", Bratislava, 2007.
* *Misionari*, "Svjetlost", Sarajevo, 1989.
* *Stidna žitija*, "Bratstvo-Jedinstvo", Novi Sad, 1989. 
* *Stid nedjeljom*, "August Cesarec", Zagreb, 1991.
* *Kuća za umorne*, "August Cesarec", Zagreb, 1993.
* *Dnevnik selidbe*, "Duriex", Zagreb, 1993.
** *Loučení se Sarajevem*, "Mladá fronta", Praha, 1995.
* *Al-Mukaffa*, ARBOS, Klagenfurt-Salzburg-Vienna, 1994.
* *Povučeni anđeo*, ARBOS, Klagenfurt-Salzburg-Vienna, 1995.
* *Šahrijarov prsten*, "Bosanska riječ", Sarajevo, 1996.
* *Koncert ptica*, ARBOS, Vienna, 1997.
* *Forme teatra kao artikulirana forma života* (Herbert Gantschacher), Vienna, 2000.
* *Noćno vijeće*, "Profil internacional", Zagreb, 2005.
* *Gozba*, ARBOS, Villach-Hradec-Salzburg, 2005.
* *Dževad Karahasan - sabrana djela* (*Istočni diwan*, *Šahrijarov prsten*, *Sara i Serafina*, *Noćno vijeće*), "Dobra knjiga", Sarajevo, 2007.
* *Izvještaji iz tamnog vilajeta*, "Dobra knjiga", Sarajevo, 2007.
* *Sjeme smrti*, Sarajevo, 2012.
* *Što pepeo priča*, Sarajevo, 2016.
Sharon Tate

**Sharon Marie Tate Polanski**, nascet quam *Sharin Mary Tate*, esset un actoressa de cinemá e television de USA. Ella nascet li 24-im de januar 1943 in Dallas e esset murdat li 9-im de august 1969 in Los Angeles per membres del Manson-familie. Sharon Tate esset desde li annu 1968 maritat con li film-director Roman Polanski e esset gravid con un filio quande ella esset mortat.

Sharon Tate esset activ inter 1960 til su morte in li etá de 26 annus in li annu 1969. Su max famosi rols esset in filmes Eye of the Devil (1966) Valley of the Dolls (1967). Sharon Tate anc laborat quam foto-modelle.

Ye li 9-im de august 1969 ella esset mortat del membres del Manson-familie Susan Atkins, Patricia Krenwinkel, Tex Watson e Linda Kasabian. Li fundator e ductor del Manson-familie Charles Manson anc esset condamnat pro li mortation de Sharon Tate e quar altri persones in li dom de Sharon Tate.
Igor Grosu

**Igor Grosu** es un politico de Moldavia. Il nascet li 30-im de novembre 1972 in li village Andrușul de Sus e il es desde li 29-im julí 2021 presidente del parlament de Moldavia. Igor Grosu es membre e desde li 15-im may 2022 oficialmen mem presidente del liberal Partise del Action e Solidaritá.

## Personal e professional vive
Igor Grosu studiat al universitá de Chișinău. Il es un expert por historie. Desde li annu 2003 Igor Grosu laborat por li ministerie de economie. Il fundat quelc ne-guvernamental organisationes in Moldavia quam Amnesty International Moldavia.

## Political cariera
* 2012-2015 Igor Grosu esset vice-ministre por education de Moldavia.
* 2019 Igor Grosu es electet in li parlament de Moldavia.
* 2020-2022 Igor Grosu esset inter li 9-im de decembre 2020 e li -im de may 2022 temporimen presidente del liberal Partise del Action e Solidaritá pos li election de Maia Sandu quam presidente del state.
* 2021 Igor Grosu devenit ye li 29-im de julí 2021 presidente del parlament de Moldavia.
* 2022 Igor Grosu devenit oficialmen presidente del liberal Partise del Action e Solidaritá.
Danijel Živković

**Danijel Živković** (in montenegrian cirilic scrit: Данијел Живковић) es un politico de Montenegro. Il nascet li 15-im de august 1987 in Pljevlja e il es desde li 6-im april 2023 provisori presidente del Democratic Partise de Socialistes de Montenegro pos li demission de Milo Đukanović.

## Personal e professional vive
Danijel Živković studiat jurisprudentie in Podgorica. Pos su studies il laborat quam legal consiliero por li municipie de Pljevlja.

## Political cariera
* 2014 Danijel Živković esset electet in li consilie municipal de Pljevjla por li Democratic Partise de Socialistes.
* 2017 Pos li demission Pavle Goranović il devenit ye li 1-im de julí 2017 membre del parlament de Montenegro.
* 2020 Danijel Živković es electet quam membre del parlament de Montenegro e devenit chef del fraction del Democratic Partise de Socialistes in li national parlament de Montenegro.
* 2023 Danijel Živković devenit ye li 6-im de april 2023 provisori presidente del Democratic Partise de Socialistes de Montenegro pos li demission de Milo Đukanović.

## Politica
Danijel Živković es tre criticaci contra Serbia e Russia.
Tina Turner

**Tina Turner**, nascet quam Anna Mae Bullock, esset un famosi rock-musico e cantatora de USA. Ella nascet li 26-im de novembre 1939 in Brownsville, Tennessee e morit li 24-im de may 2023 in Küssnacht in Svissia.
Pan-Europan Interlingue-Federation

Li **Pan-Europan Interlingue-Federation** (PEIF) esset un fundation proposit de W. R. Wallace, ex Anglia, que vell esset creat por unir li gruppes quel laborat pro Interlingue afin it posset haver un colaboration inter li National Gruppes.
Comete

Un **comete** es un glacial, micri córpor del solari sistema que deveni calid e dechargea gases quando it passa proxim al Sole, un processu nominat degasification. To producte un extendet, gravitationalmen inlimitat atmosfere o coma circumdant li nucleo, e alquande un caude de gas e polve gas es sufflat ex li coma. 
Ti fenomenes es causat per li efectes de solari radiation e li exfluent solari vente acte sur li nucleo del comete. Cometari nucleos have dimensiones de un poc cent metres a decis de kilometres, ili es composit de lax colectiones de glacie, polve, e micri particules de petre. Li coma posse esser til 15 vezes li diametre del Terra, durante que li caude posse extender plu quam un unité astronomic. Si suficientmen proxim e clar, un comete mey esser videt fro Terra sin un telescop e posse subtende un arc de til 30° (60 lunes) trans li ciel. Cometes ha esset observat e registrat desde témpores ancian per multi culturas e religiones.

Cometes usualmen have altimen excentric elliptic orbites, e ili have un largi range de orbital periodes, de pluri annus a milliones de annus. Cometes con brevi periodes origina in li cintura de Kuiper o su associat disperset disco, ultra li órbite de Neptun. Cometes con plu longi periodes es pensat de originar in li nube de Oort, un sferic nube de glacial córpor que extende a extern li cintura de Kuiper a demi li distantie al max proxim stelle. 
Long-periodic cometes es agitar vers li Sole per gravitational perturbationes de passant stelles e li galactic marea. Hiperbolic cometes posse passar un vez trans li interiori solari sistem ante it es lansar vers spatie interstellari.

## Cometes e meteores

Quando un comete es calentat durante passar proxim li Sole, degasification de su glacial partes dechargea solid fragmentes talmen grand que pression radiational e solari vente ne posse pussar les ad-extran. Si li Terra move tra li tracie del fragmentes, hay un pluvie de meteores. Plu densi tracies de fragmentes producte brevi ma intensi pluvies de meteores, e minu densi tracies producte plu longi ma minu intensi pluvies. Tipicmen, li densitá del tracie es afin de duration desde li comete dechargeat li materiale. Por exemple, li Perseid pluvie de meteores, ocurre chascun annu inter 9 e 13 August, quando Terra passa tra li órbite de Comete Swift–Tuttle.

## Vide anc
* Asteroide
* Meteor
* Solari sistema

## Referenties
Asteroide

Un **asteroide** es un minori planete—un objecte que es ni un planete ni un comete—que orbita intern li interiori solari sistema. Ili es roccosi, metallic, o glacial córpores sin atmosfere. Dimensiones e formes de asteroides varia grandimen, extendent de 1-metre roccas a un nani planete presc 1000&nbsp;km in diametre.

Del circa million savet asteroides, li max grand quantitá es locat inter li orbites de Mars e Jupiter, circa de 2 a 4 UA fro li Sole, in li chef cintura de asteroides. Asteroides es classifica ad-in tri tipes: C-tip, M-tip, e S-tip. Tis esset nominat por lor compositiones de carbon, metalle, e silica, proprimen. 

Li grandore del asteroides varia tre grandmen; li max grand, Ceres, es presc 1000 kilometres in diametre e qualifa quam un nani planete. Li tot masse de omni li asteroides combinat es solmen 3% que del Lune. Li majoritá del asteroides in li chef cintura have minimalmen elliptic, stabil orbites, revoluer in li sam direction quam li Terra con un periode orbital de tri a six annus.

Asteroides proxim Terra posse menaciar omni vive sur nor planete. Un colpe de un asteroide causat li Cretace–Paleogene extintional eventu. 

## Vide anc
* Comete
* Meteor
* Planete
* Solari sistema

## Referenties
Via Galactic

Li **Via Galactic** es li galaxe que include li solari sistema; su nómine descri su aspecte fro Terra: un nebulosi bande de luce videt in li noctal ciel format de stelles que ne posse esser distintet individualmen per li ocul nud. Li paroles *Via Galactic* es derivat del grec  (*galaktikòs kýklos*).  
Sur Terra, li Via Galactic apari quam un bande pro que su discoid structura es videt internmen. Galileo Galilei prim resoluet li luminosi bande ad-in individual stelles per su telescop in 1610. Til li tost 1920s, max astronomes pensat que li Via Galactic contenet omni stelles in nor universe. 
Pos li 1920 Grand Debatte inter li astronomes Harlow Shapley e Heber Doust Curtis, observationes per Edwin Hubble demonstrat que li Via Galactic es solmen un de multi galaxes.

Li Via Galactic es un galaxe spiral barrat con un D<sub>25</sub> isofotal diametre estimat a 26,1 kiloparsecs, ma solmen circa 1000 lumine-annus spess che li brasses spiral (plu spess in li central bosse).Recent simulationes suggeste que un area de materie obscur, anc contener alcun visibil stelles, forsan extende til un diametre de presc 2 million lumine-annus (613 kpc). Li Via Galactic have pluri satelitic galaxes e es parte del Local Gruppe de galaxes, que forma parte del Virgo Supergruppe, que es se un parte del Laniakea Supergruppe.

Nor galaxe es estimat de contener de 100 a 400 milliard stelles e adminim ti quantitá de planetes. 

Li solari sistema es locat che un distantie de circa 27.000 lumine-annus (8.3 kpc) del galaxic centre, sur li intern márgine del Brasse de Orion, un del spiralmen format concentrationes de gas e polve. Li stelles in li max interiori 10.000 lumine-annus forma un bosse e un o plu barres que radiate ex le bosse. Li centre del nor galaxe es un intens fonte de radio-undes nominat Sagittario A*, un supermassiv nigri fore de 4,1 million solari masses.

Stelles e gases che un largi range de distanties del galaxic centre orbita a circa 220 kilometres per seconde. Li constant rapiditá rotational apari de contradicter li leges de Keplerian dinamica e indica que max mult (circa 90%) del masse del Via Galactic es materie obscur. Li rotational periode es circa 212 million annus che li rádius del Sole. Li Via Galactic move al rapiditá de circa 600&nbsp;km per seconde con egard a extragalaxic sistemas de referentie. Li max ancian stelles in li Via Galactic es prescmen tam ancian quam li universe se.

## Vide anc
* Galaxe
* Galaxic gruppe
* Stelle

## Referenties
Miloš Vučević

**Miloš Vučević** (in serb cirilic scrit: Милош Вучевић) es un politico de Serbia. Il nascet li 10-im de decembre 1974 in Novi Sad e il es desde li 27-im may 2023 presidente del Serb Progressiv Partise quam successor de Aleksandar Vučić. Miloš Vučević esset borgomastro de Novi Sad inter 2012 e 2022 e esset inter li 2-im de may 2024 e li 16-im de april prim-ministre de Serbia.

## Personal e professional vive
Miloš Vučević studiat jurisprudentie in Novi Sad. Pos su studies il laborat quam avocate in li contor de su familie in Novi Sad.

Miloš Vučević es maritat con Maja Vučević e li cuple have du infantes.

## Political cariera
Til li annu 2008 Miloš Vučević esset membre in li Serb Radical Partise.
* 2008 Miloš Vučević devenit membre del nov-fundat Serb Progressiv Partise.
* 2012-2022 Miloš Vučević esset borgomastro de Novi Sad.
* 2021-2023 Miloš Vučević esset vice-presidente del Serb Progressiv Partise.
* 2022-2024 Miloš Vučević devenit vice-prim-ministre de Serbia e ministre por defense de Serbia in li guvernament de Ana Brnabić.
* 2023 Miloš Vučević devenit ye li 27-im de may 2023 presidente del Serb Progressiv Partise quam successor de Aleksandar Vučić.
* 2024 Miloš Vučević devenit ye li 2-im de may 2024 prim-ministre de Serbia.
* 2025 Miloš Vučević resignat pos mass-demonstrationes pro violentie contra li demonstratores ye li 28-im de januar 2025
Mark Webber (Actor)

**Mark Allen Webber** es un actor e film-director de cinemá e television de USA.Il nascet li 19-im de julí 1980 in Minneapolis e es famosi pro su roles in li filmes Snow Day, Weapons, The Laramie Project, 13 Sins e Scott Pilgrim vs. the World.

Mark Webber es desde li annu 1998 activ quam actor.

Mark Webber es maritat con li australian actoressa Teresa Palmer e li cuple have quar infantes. Mark Webber have con su ex-partnera Frankie Shaw un filio.
Aleksis Kivi

**Aleksis Kivi**, nascet quam Alexis Stenwall, esset un autor de Finland. Il nascet li 10-im de octobre 1834 in Nurmijärvi e morit li 31-im de decembre 1872 in Tuusula. Aleksis Kivi scrit li unesim roman in finlandesi e es egardat quam poet national e patre del modern literatura in finlandesi. Su max famosi ovre es li roman Seitsemän veljestä (Li sett fratres), quel esset publicat in li annu 1870.

Aleksis Kivi studiat litteratura in Helsinki e anc havet un grand interesse in teatre. Li critica contra su roman Li sett fratres esset tre grand, ma hodie li roman es famosi e considerat quam fundation del modern litteratura in finlandesi.

Aleksis Kivi esset solmen deci annus activ quam autor. Il morit in li etá de 38 annus. 

## Bibliografie
Aleksis Kivi scrit 12 pezzes de teatre e colectiones de poesie e li roman Li sett fratres.
* 1864 Kullervo
* 1864 Nummisuutarit
* 1856 Olviretki Schleusingenissa (Bir-viage a Schleusingen)
* 1866 Yö ja päivä (Jorne e nocte), pezze de teatre
* 1868 Lea, pezze de teatre
* 1870 Seitsemän veljestä (Li sett fratres), roman
* 1871 Margareta, pezze de teatre.
Ron DeSantis

**Ronald Dion DeSantis** es un conservativ politico de USA. Il nascet li 14-im de septembre 1977 in Jacksonvolle, Florida e il es desde li 8-im de januar 2019 guvernator del federal state Florida del USA. Ron DeSantis es membre del Republican Partise e anunciat in li may 2023 que il candida por devenir presidente del USA in li election presidential 2024. Ye li 21-im de januar 2024 Ron DeSantis declarat que il demisse quam candidate por li election presidential 2024 e que il suporta nu li candidatura de Donald Trump.

## Personal e professional vive
Li familie de Ron DeSantis origina de Italia. Ron DeSantis studiat historie al Yale University. Il laborat un annu quam instructor por historie in li federal state Georgia (USA). Pos to Ron DeSantis studiat jurisprudentie al Harvard University. Il finit su studie e laborat quam professional oficero in li marine del USA. Inter 2007 e 2008 Ron DeSantis esset quam oficero in Irak. Il laborat quam avocate e quam procurator general.

Ron DeSantis es desde li annu 2009 maritat con li jurnalist Casey Black e li cuple have tri infantes.

## Political carriera
* 2013-2018 Ron DeSantis esset electet quam membre del Dom de Representantes in li federal state Florida.
* 2018 Ron DeSantis esset electet quam guvernator de Florida quam candidate del Republican Partise.
* 2019 Ron DeSantis comensat ye li 8-im de januar 2019 su oficie quam guvernator de Florida.
* 2023 Ron DeSantis declarat in li may 2023 que il candidata por li oficie del presidente del USA por li Republican Partise.
* Ye li 21-im de januar 2024 Ron DeSantis declarat que il demisse quam candidate por li election presidential 2024 e que il suporta nu li candidatura de Donald Trump.

## Politica
Ron DeSantis es un membre del conservativ parte del Republican Partise.
Libera Folio

**Libera Folio** (Líber Folie) es un internet-págine in Esperanto. Li págine es activ desde li 12-im de april 2003. It raporta criticacimen pri li movement de Esperanto. Libera Folio esset fundat del esperantistes Istvan Ertl e Kalle Kniivilä. Chascun die circa 500 persones clacca li págine.

Li págine oferta anc li possibilitá comentar e discutar li articles. 

## Externi ligament
* Li internet-págine de Libera Folio
* Article pri li historie de Libera Folio

.
Martin Böhm

**Martin Böhm** es un politico de Germania. Il nascet li  9-im de august 1964 in Coburg e es desde li annu 2018 membre del parlament del país federal Bavaria por li dextri partise Alternative por Germania.

## Personal e professional vive
Martin Böhm fat pos li scola un aprentisage quam mecanico por autos. Il studiat in Coburg economie de asecuranties e scienties de comunication con li foco del political comunication in Krems (Austria). Martin Böhm laborat in diversi positiones in li sfere de asecurantie e ínmobilies. .

Martin Böhm ne es maritat.

## Political cariera
* 2013 Martin Böhm devenit membre del dextri partise Alternative por Germania.
* 2017-2019 Presidente del organisation del Alternative por Germania in li Subdistrict Coburg/Kronach.
* 2018 Martin Böhm es electet in li districte Supra Franconia quam membre del parlament de Bavaria por li Alternative por Germania.
* 2019 Martin Böhm esset electet quam vice-presidente del Alternative por Germania in Bavaria.
* 2023 Martin Böhm es juntmen con Katrin Ebner-Steiner cardinal candidate del Alternative por Germania por li electiones parlamentari del país federal Bavaria in li annu 2023 .

## Ligamentes extern
*  Biografie de Martin Böhm sur li internet-págine del parlament de Bavaria
* Págine de Martin Böhm in li social retage Facebook

## Referenties
Uran

**Uran** es li settesim planete del Sole e es un gasosi cyan glacial gigante. Uranus es composit precipue de aqua, ammoniac, e metane in a supercritic fasa de materie, quel in astronomie es nominat 'glacie' o volatiles.
Li atmosfere de Uran have un complex stratificat structura de nubes e have li max bass minim temperatura de 49° K de omni planetes in li solari sistema. Uran have un grand axial inclination de 97.8° con un retrogradic rotational rate de 17 hores. To implica que durante un orbital periode de 84 terric annus, su poles recive circa 42 annus de continui luce del sole, seque per 42 annus de continui tenebre. 

Uran have li triesim max grand diametre e li quaresim max grand masse del planetes del solari sistema. Secun present modelles, intra li volatil mantelic strate es un roccosi cordie, circumdant per un spess atmosfere de hidrogen e helium. Un tre micri quantitá de hydrocarbones e carbon monoxid junt con carbon dioxid (quel probabilmen originat ex cometes) have esset detectet in li superiori atmosfere. Hay multi ínexplicat fenomenes de clima in li atmosfere de Uran, quam su max ventic rapiditá de 900 km/h, variationes in su polari cappe, e su nubic formationes. Uran anc have un tre bass internal calore comparat al altri gigant planetes. 

Quam li altri gigant planetes, Uran have un anellic sistema, natural satelites, e un magnetosfere. Li anelles de Uran es extremimen obscur, con solmen circa 2% del solari luce es reflectet, e ili contene li savet 13 interiori lunes. Che plu grand distantie es locat li quin majori lunes de Uran: Miranda, Ariel, Umbriel, Titania, e Oberon. Che ancor tre plu grand distanties de Uran es li nin savet micri ínregulari lunes. Li magnetosfere de Uran is tre ínsimetric e have multi chargeat particules, quel mey causar li obscuration de
su anelles e lunes.

Uran es visibil al ocul nud, ma it es tre pallid e ne esset classificat quam un planete til 1781, quande it esset observat per William Herschel. Circa sett decennies pos su decovrition, consentiment esset atinget de nominar li planete por li grec deo Uran (Ouranos), un del grec primordial deos. 

Til 2023, Uran esset visitat vicinmen un vez, ye 1986 quande li *[[Voyager 2]]* sonde pretereat li planete.

Uran have du astronomic simboles. Li prim, , esset proposit per Johann Gottfried Köhler al petition de Bode in 1782. Köhler suggestet que li nov planete va es donat li simbol por platin, quel ha esset descrit scientificmen solmen 30 annus ante. Pro que un alchimic simbol de platin, il suggestet a combination del planetari-metallic simboles ☉ (aure) e ♂ (ferre), quam platin (o 'aure blanc') es trovat mixtet con ferre. Ti simbol predomina in modern astronomic usu, in li rar casus que simbols es usat. Li secund simbol, , esset suggestet per Lalande in 1784. Ti simbol es presc universal in astrologie.

## Vide anc
* Glacial gigante
* Gasosi gigante
* Planete
* Solari sistema
* Uran in astrologie

## Referenties
Neptun

**Neptun** es li ottesim planete del Sole e li (savet) planete che max distantie al Sole in nor solari sistema. It es li quaresim max grand planete per diametre, lu triesim max massiv, e li max dens gigant planete. Neptun es 17&nbsp;vezes li masse de Terra, e minimalmen plu massiv quam su presc-gemelle Uran. Neptun es ambi plu dens e minu grand quam Uran pro su plu grand masse e talmen plu grand gravitational compression de su atmosfere. Composit precipue de gases e liquides, it have nequal definit solid superficie. 
Li planete orbita li Sole un vez chascun 164,8&nbsp;annus a un medial distantie de 30,1 UA. It es nominat por li roman deo del mare e have li astronomic simbol , quel representa li tridente de Neptun.

Neptun ne es visibil al ocul nud e es li solmen planete in li solari sistema trovat per matematic prediction in vice de per empiric observation. Alcun ínexplicat changes in li orbite de Uran ductet Alexis Bouvard a hipotesisar que su orbite esset perturbat gravitationalmen per un ínsavet planete. Pos li morte de Bouvard, li position de Neptun esset predictet ex su observationes, independentmen per John Couch Adams e Urbain Le Verrier. Neptun esset observat subsequentmen per un telescop ye 23&nbsp;Septembre 1846 per Johann Galle intra un gradu del position predictet per Le Verrier. Li max grand lune de Neptun, Triton, esset decovrit bentost poy, benque nequant del altri 14 savet lunes esset trovat telescopicmen til li 20m&nbsp;secul. Li distantie del planete del Terra causa it de haver un tre micri aparent grandore, que studiar it con terrestri telescopes es contestant. Neptun esset visitat per *[[Voyager 2|Voyager&nbsp;2]]*, quande it volat tra li planete ye 25&nbsp;August 1989; *Voyager&nbsp;2* remane li sol vehicul spacial que ha visitat Neptun. Li ariva del Hubble Spacial Telescop e grand terrestri telescopes con adaptiv optica ha permisset recentmen plu detalliat observationes.

Quam li gasosi gigantes (Jupiter e Saturn), li atmosfere de Neptun es composit precipue de hidrogen e helium, con tracies de hidrocarbones e forsan nitrogen, ma it contene un plu alt proportion de *[[Volatil (astrogeologie)|glacies]]* quam aqua, ammoniac, e metane. Simil a Uran, su interiore es chefmen composit de glacies e petre; ambi planetes es classifica quam "glacial gigantes". In constraste al nebulosi, instructurat atmosfere de Uran, to de Neptu have activ e visibil tempic sistemas, simil a Jupiter. Pro su grand distantie del Sole, li exteriori atmosfere de Neptun es un del max frigid locos in li solari sistema, con temperaturas
de 55° K.

Neptun have un obscur e fragmentat anellic sistema (nominat "arcs"), decovrit in 1984 e poy confirmat per *Voyager 2*.

## Vide anc
* Glacial gigante
* Gasosi gigante
* Planete
* Solari sistema

## Referenties
Katrin Ebner-Steiner

**Katrin Ebner-Steiner** es un féminin politico de Germania. Ella nascet li  26-im de august 1978 in Deggendorf e es desde li novembre 2018 membre del parlament del país federal Bavaria por li dextri partise Alternative por Germania.

## Personal e professional vive
Katrin Ebner-Steiner fat pos li scola un aprentisage quam comerciante Il studiat in Deggendorf. Ella laborat quam interprendero e employate.  . Katrin Ebner-Steiner anc laborat in li cancellaria de su marita Christian Ebner, qui labora quam avocate.

Katrin Ebner-Steiner es maritat por li duesim vez e ella have quar infantes, du ex su unesim marita e du ex su duesim marita.

## Political cariera
* 2015 Katrin Ebner-Steiner devenit membre del dextri partise Alternative por Germania.
* 2017-2019 Vice-Presidente del organisation del Alternative por Germania in Bavaria.
* 2018 Katrin Ebner-Steiner es electet in li parlament de Bavaria.
* 2018-2021 Katrin Ebner-Steiner esset chef del fraction del Alternative por Germania in li parlament de Bavaria.
* 2022 Katrin Ebner-Steiner es electet quam presidente dl Alternative por Germania in li districte Infra Bavaria.
* 2023 Katrin Ebner-Steiner es juntmen con Martin Böhm cardinal candidate del Alternative por Germania por li electiones parlamentari del país federal Bavaria in li annu 2023 .

## Ligamentes extern
*  Biografie de Martin Böhm sur li internet-págine del parlament de Bavaria
* Págine de Katrin Ebner-Steiner in li social retage Facebook

## Referenties
Bulboaca (Anenii Noi)

**Bulboaca** es un municipie e village in Moldavia. It es situat in li Districte Anenii Noi in li centre de Moldavia.

Li municipie Bulboaca have 5.036 (2014) habitantes.

Li Castelle Mimi es situat in Bulboaca. Ye li 1-im de junio 2023 li sómmite del Europan Political Comunitá evenit in li Castelle Mimi in Bulboaca.
Vola spacial

**Vola spacial** es un aplication de astronautica de volar un vehicul spacial ad-in o trans spacie exteriori, o con o sin homes abordat. Max vola spacial ne have un equip e es conductet chefmen con vehicules spacial quam satelites in orbite circumdant li Terra, ma anc include spacial sondess por volas ultra terric orbite. Tal vola opera per telerobotic o autonomosi control. Human vola spacial, quel es plu complex, comensat bentost pos li prim orbital satelites e ha atinget li Lune e permanent human presentie in spacie circum Terra, precipue per stationes spacial. Programmas de human vola spacial include li Soyuz, Shenzhou, li passat Apollo programma e li Spacial Navette, con nu li Station Spacial International quam li chef destination de human vola spacial, durante que li Tiangong Station Spacial de China es constructet.

Vola spacial es usat por posir in orbite circum Terra multi comunicational satelites, recognoscidal satelites, terric observational satelites, ma anc por spacial exploration quam spacial observatorias e sondes, o mem por spacial tourisme. Vola spacial posse usar con diferent tipes de lansationes, usualmen per rakete, quel da li inicial pussation a superar li fortie de gravitation e propulser un vehicul spacial del superficie del Terra. Pos li vehicul es in spacie, su motion—ambi quando ne propulsat e quando propulsat—es li area de studie nominat astrodinamica.

Some vehicules spacial remane in orbite quasi indefinitmen, quel ha causat li problema de spacial pollution, ambi per luminal pollution de fragmentes spacial, quel es un dangere a vola spacial. Altrimen, vehicules spacial es terminat per atmosferic reintrada, in quel ili desintegra, o si ili ne disintegra, lor reintrada es controlat de salvmen atinger li superficie, sovente ad-in li ocean.

## Vide anc
* Astronautica
* Vehicul spacial

## Referenties
Perugia

**Perugia** es un cité in Italia. It es situat in li centre del land. Perugia es li cité capital del region Umbria e del Provincia Perugia. 

Perugia have 162.362 (2022) habitantes e have un area de 449 quadrat-kilometres.

Perugia esset in li antiquitá un del max importantes cités del popul de etruscanes. Li nómine del cité in li Roman Imperie esset Perusia. In li 13-im secul Perugia esset un centre de comercie. Li cité suportat li papa contra li german imperator.

Desde li annu 1860 Perugia es un parte de Italia.
Müller

*Susann Müller
*Thomas Müller (football)
*Rudolf Müller
*Herta Müller
*Ulrike Müller
*Michael Müller
*Rebekka Müller
John

*John Dramani Mahama
*John Kerry
*John F. Kennedy
*John Locke
*John Cleland
*John le Carré
*John Goodman
*John de Lancie
Thomas

*Thomas Edmondson
*Thomas Müller (football)
*Thomas Haldenwang
*Thomas Schmidt (Canoist)
*Thomas de Aquin
*Thomas Schmidt (Interlingueist)
*Thomas Kemmerich
*Thomas Mann
Martin Hagen

**Martin Hagen** es un liberal politico de Germania. Il nascet li 7-im de julí 1981 in La Spezia (Italia) e il es desde li novembre 2021 li presidente del Líber Democratic Partise de Germania in Bavaria. Martin Hagen es desde li novembre 2018 membre del parlament de Bavaria e chef del fraction del Líber Democratic Partise de Germania in li bavarian parlament.

## Personal e profesionala vive
Martin Hagen nascet quam filio de german genitores in La Spezia (Italia). Il studiat political scientie, historie de economie e psichologie in München. Martin Hagen laborat quam consiliero por interprenses e por li Líber Democratic Partise de Germania in li bavarian parlament e quam índependent consiliero.

Martin Hagen es maritat e have du filias. Il habita con su familie in Baldham.

## Political cariera
* 2000 Martin Hagen devenit membre del Líber Democratic Partise de Germania.
* 2004-2006 Presidente del organisation de yunesse Yun Liberales (Germania) in Bavaria.
* 2018 Martin Hagen es electet in li parlament de Bavaria e devenit chef del fraction del Líber Democratic Partise de Germania in li bavarian parlament.
* 2019 Martin Hagen esset in presidentie del Líber Democratic Partise de Germania.
* 2021 In li novembre 2021 Martin Hagen es electet quam presidente del Líber Democratic Partise de Germania in Bavaria
* 2023 Martin Hagen es li prim candidate de su partise por li electiones parlamentari de Bavaria in li annu 2023.
Till Lindemann

**Till Lindemann** es un musico, cantator e poet de Germania. Il nascet li 4-im de januar 1963 in Leipzig e devenit famosi quam cantotor del hard-rock musica gruppe Rammstein.

Till Lindemann nascet in Leipzig, ma adultijat in Wendisch Rambow e Rostock in li German Democratic Republica. Li patre de Till Lindemann, Werner Lindemann (1926-1993), esset un famosi autor de libres por infantes in li German Democratic Republica. Quam adolescent Till Lindemann es activ quam svimmero e partiprendet en championatus europan por yunesse por li German Democratic Republica.

Till Lindemann comensat far musica in li annu 1986. Il ludet li tambur e drums in li punk-musico gruppe *First Arsch*. In li annu 199 il fundat li hard-rock gruppe Rammstein, quel devenit tre successosi. Till Lindemann publicat anc musica sub su nómine Lindemann in li stil de Rammstein.

Desde li annu 1991 Till Lindemann anc scrit poemas. Il publicat pluri colectiones de su poesie.

Till Lindemann es divorciat e have du filias con diferent féminas e un nepota. Inter 2011 e 2015 il esset in un relation con li german actoressa Sophia Thomalia.

In li annu 2023 aparit reproches de yun fémininas que Till Lindemann vell hat misusat las sexualmen pos concertes del gruppe detra li scene in festas. Till Lindemann e li gruppe Rammstein negat li acusationes.
Martin

*Martin Sonneborn
*Christoph Martin Wieland
*Martin Schmitt
*Martin Heidegger
*Johann Martin Schleyer
*Martin Raguž
*Martin Luther
*Martin Schulz
*Martin Hagen
*Martin Hess
*Martin Böhm
*Martin Schirdewan
*Micheál Martin
Michael

*Michael Ende
*Michael Uhrmann
*Michael D. Higgins
*Michael Jackson
*Michael Muster
*Michael Hinz
*Michael Rösch
*Michael Bond
*Michael Schumacher
*Michael Wendler
*Michael Stocker
*Michael Müller
*Michael Frisch
Gaia Weiss

**Gaia Weiss** esset un actoressa de cinemá e television de Francia. Ella nascet li 30-im de august 1991 in Paris e devenit per luder li rol de Lisa in li horror-scientic fiction film Meander in li 2020. 

Gaia Weiss es de judeic orígine. Ella studiat pos li scola al London Academy of Music and Dramatic Art in London. Gaia Weiss es activ quam actoressa desde li annu 2013. Ella ludet in li series de television Vikings (2014-2015) e Li Medici (2019).

Gaia Weiss es anc activ quam foto-modelle.

## Filmografie
* 2013: Bianca come il latte, rossa come il sangue
* 2013: Mary Queen of Scots
* 2014: The Legend of Hercules
* 2014–2015: Vikings, 13 episodes.
* 2015: Les profs 2
* 2016: Outlander (Serie de television, un episode)
* 2017: Overdrive
* 2018: We Are Boats
* 2019: Alien: Containment (Curt film)
* 2019: Judy
* 2019: Li Medici (Serie de television)
* 2020: Meander – Survival Instinct *(Méandre)*
* 2020: La Révolution (Serie de television, 8 episodes)
* 2022: The Bunker Game
* 2022: Marie Antoinette (quar episodes)
Burabay

**Burabay** (Kazakh scrit: Бурабай) o russ: *Borovoye* es un cité in Kazakstan. It es situat in li nord de Kazakstan in li Region Akmola. Burabay es li administrativ centre del rural Districte Burabay. 

Burabay have 5.036 (2012) habitantes.

Burabay es situat in li centre del National Park Burabay e es un popular destination de turisme in Kazakstan. Li cité es situat in li montania Kokshetau Massif.
Servicie de Securitá de Ukraina

**Servicie de Securitá de Ukraina** (SBU) es li interni servicie secret de Ukraina. It es conosset per li abreviation del ukrainian nóminine SBU por *Слу́жба безпе́ки Украї́ни*.

Li Servicie de Securitá de Ukraina esset fundat in li annu per un decision del parlament de Ukraina ye li 20-im de septembre 1991. It es li successor del KGB de Ukraina durant li epoca del Soviet-Union.

Li Servicie de Securitá de Ukraina have circa 27.000 employates e su centrale es in Kiev. Li actual chef del Servicie de Securitá de Ukraina es Vasyl Malyuk.

Li SBU es subordinat al presidente de Ukraina e es controlat per li parlament de Ukraina.

## Taches
Secun li lege li tache del SBU es li protection del soveranitá, del constitution, li territorial integritá e li economic, scientific e tecnical potentiale de Ukraina.
Milojko Spajić

**Milojko Spajić** es un politico e specialist por economie de Montenegro. Il nascet li 24-im de septembre 1987 in Pljevlja e es desde li 31-im de octobre 2023 prim-ministre de Montenegro. Milojko Spajić es desde li 22-im de junio 2023 presidente del liberal partise Europa nu!, quel Spajić fundat juntmen con Jakov Milatović.

## Personal e professional vive
Milojko Spajić studiat economie in Osaka (Japan), Beijing (China) e Paris (Francia). Il laborat quam specialist por financies in New York, Paris e Tōkyō. Milojko Spajić laborat por li bank-gruppe Goldman Sachs. Il esset partner del Venture Capital Fond de Singapor.

Milojko Spajić es secun nationalitá serb e possede anc li civitá de Serbia. have strett relationes con li episcop del Serb Ortodox Eclesie Metodije Ostojić.

Milojko Spajić have un filia con su ex-partnera.

## Political cariera
* 2020-2022 Milojko Spajić esset li ministre por financies e social benessere in li guvernament de Zdravko Krivokapić quam índependent expert.
* 2022 Milojko Spajić esset li co-fundator e vice-presidente del partise Europa nu! con Jakov Milatović. Milojko Spajić esset electet quam presidente del partise Europa nu!. 
* 2023 Milojko Spajić desirat esser un candidate in li electiones presidential 2023, ma pro que il ancor esset un cive de Serbia il ne esset permisset candidar. Milojko Spajić esset li prim-candidate in li electiones parlamentari 2023 por su partise Europa nu!. 
* 2023 Desde li 31-im de octobre 2023 Milojko Spajić es prim-ministre de Montenegro.
Robert Sesselmann

**Robert Sesselmann** es un politico de Germania. Il nascet in li annu 1973 in Sonneberg. Il es desde li annu 2019 membre in li parlament del país federal Thuringia por li dextri partise Alternative por Germania. Robert Sesselmann esset electet ye li 25-im de junio 2023 quam chef del Subdistrict Sonneberg. Il es li unesim representante del Alternative por Germania in un tal function.

## Personal e professional vive
Robert Sesselmann studiat jurisprudentie al universitá de Leipzig. Il laborat quam avocate in Sonneberg.

Robert Sesselmann have tri infantes.

## Political cariera
* 2016 Robert Sesselmann devenit membre del dextri partise Alternative por Germania.
* 2018 Robert Sesselmann candidat sin successe quam chef del Subdistrict Sonneberg. Il recivet 29,8 percentes e esset ye li triesim rang. Robert Sesselmann es electet in li presidentie del organisation del Alternative por Germania in li país federal Sonneberg.
* 2019 Robert Sesselmann esset electet in li parlament del país federal Thuringia, in li consilie municipal de Sonneberg e del Subdistrict Sonneberg.
* 2023 In li electiones al chef del Subdistrict Sonneberg Robert Sesselmann recivet 46,7 percentes e atinget li duesim rond. Il victet in li duesim rond con 52,8 percentes.

## Ligamentes extern
* Págine de Robert Sesselmann in li social retage Facebook
* Personal internet-págine de Robert Sesselmann

## Referenties
Gorno-Badakhsan

**Gorno-Badakhsan**(Supra-Badaksan) es un autonom region in li ost de Tadjikistan. It es situat in li montania de Pamir. Gorno-Badakhsan

Li cité capital del autonom region Gorno-Badakhsan es Khorog. Li max alt monte de Tadjikistan li Pik Ismoil Somoni es situat in Gorno-Badakhsan.

Li autonom region Gorno-Badakhsan have 226,900 (2019) habitantes e un area de 64.200 quadrat-kilometres. To significa que 45 percentes del tot territoria de Tadjikistan apartene al Autonom Region Gorno-Badakhsan.

## Historie
Li region esset occupat in li annu 1885 de Russia. In li annu 1925 Gorno-Badakhsan devenit un autonom districte intra li Autonom Socialist Republica Tadjikistan del Soviet-Union. Li automie del region restat anc pos li fine del Soviet-Union intra li nu índependent state Tadjikistan.

## Politica
Li chef del autonom region es nominat del presidente de Tadjikistan.
*Chef del autonom region Gorno-Badakhsan: Alisher Khudoyberdi
Andreas Babler

**Andreas Babler** es un levul politico de Austria. Il nascet li 25-im de februar 1973 in Mödling e es desde li 5-im de junio 2023 presidente de del Socialdemocratic Partise de Austria. Andreas Babler apartene al radical levul fraction de su partise e il es desde li april 2014 borgomastro de Traiskirchen. Desde li 3-im de marte 2025 Andreas Babler es vice-prim-ministre de Austria por habitar, arte, cultura, medies e sport in li guvernament de Christian Stocker.

## Personal e professional vive
Pos li scola Andreas Babler fat su obligatori servicie militari. Il laborat quam laborero de machines e quam laborero in un fabrica por li production de aqua mineral. Andreas Babler studiat political comuncation in Krems. Il laborat por li municipie Traiskirchen e devenit in li annu 2014 borgomastro de Traiskirchen.

## Political cariera
* 1989 Andreas Babler devenit membre in li Socialist Yunesse de Austria, quel es li organisation de yunesse del Socialdemocratic Partise de Austria.
* 1996 Andreas Babler devenit secretario national del Socialist Yunesse de Austria.
* 2014 Andreas Babler es electet quam borgomastro de Traiskirchen.
* 2023 Andreas Babler es electet li 5-im de junio 2023 quam presidente del Socialdemocratic Partise de Austria.
* 2025 Andreas Babler devenit ye li  li 3-im de marte 2025 vice-prim-ministre de Austria por habitar, arte, cultura, medies e sport in li guvernament de Christian Stocker.

## Politica
Andreas Babler es un representante del radical levul fraction de su partise. Il declarat se self quam adherente del marxisme.

## Ligamentes extern
* Internet-págine de Andreas Babler